《寄子都兄兼呈上饶使君赵有翼》
宋代·李洪

十驿征涂雪塞川，玉溪乍到意醒然。
家声盍继舍人样，台治遥分刺史天。
感慨壮游词绚锦，笑谈登最地流钱。
邦侯傥记论交旧，应有新诗寄日边。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。